ПОЛ ВЕРЛЕН

РАКОВИНИТЕ

Част 0 от „Галантни празници“

Превод от френски: Кирил Кадийски, 1994

chitanka.info

Всички раковини

имаха си своя красота

в пещерата, дето приюти ни.

Пурпурни едни — като кръвта

на сърцето, с плащ намятаща душите,

щом избухна аз, щом кипне в теб страстта.

Друга — сякаш немощ пак души те,

пребледняла, тръпнеща от яд,

че личи ми присмехът в очите.

Тази — с чара всепризнат

на ухото ти, а пък оная —

сякаш твоят розов, къс и плътен врат;

но една от тях веднага ме замая.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги